Diari Oficial de la Generalitat Valenciana


Sumari del DOGV 8870, del 30-07-2020 (2020/6187)

RESOLUCIÓ de 27 de juliol de 2020, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les subvencions dirigides a la realització de programes d'interés general per a atendre finalitats de caràcter social a càrrec del tram autonòmic de l'assignació tributària del 0,7 per 100 de l'Impost sobre la Renda de les Persones Físiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8870

Data del DOGV
:   30-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6187


Data del document
:   27-07-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 27 de juliol de 2020, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les subvencions dirigides a la realització de programes d'interés general per a atendre finalitats de caràcter social a càrrec del tram autonòmic de l'assignació tributària del 0,7 per 100 de l'Impost sobre la Renda de les Persones Físiques. [2020/6187]  
Mitjançant l'Ordre 8/2019, de 7 de setembre, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions dirigides a la realització de programes d'interés general per a atendre finalitats de caràcter social a càrrec al tram autonòmic de l'assignació tributària del 0,7 per 100 de l'Impost sobre la Renda de les Persones Físiques (DOGV 8632, de 11.09.2019)  
En virtut de les competències conferides pel Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i l'article 160.4 b) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
  
Primer. Convocatòria  
La Conselleria d'Igualtat i Polítiques Inclusives convoca subvencions dirigides a la realització de programes d'interés general, per a atendre finalitats de caràcter social a càrrec del tram autonòmic de l'assignació tributària del 0,7 per 100 de l'Impost sobre la Renda de les Persones Físiques en la Comunitat Valenciana, en règim de concurrència competitiva, conforme al que es disposa en l'article 22.1 de la Llei 38/2013, de 17 de novembre, general de subvencions, i dels articles 164 i 166 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
Segon. Finalitat de les subvencions  
La finalitat de les subvencions que es convoquen és finançar els programes d'interés general per a atendre finalitats d'interés social destinats a cobrir les necessitats específiques d'assistència social dirigides a l'atenció de les persones en situació de pobresa i exclusió social o que es troben en altres situacions d'especial vulnerabilitat en la Comunitat Valenciana.  
En l'aplicació pressupostària 93.66.24.160.20 dels pressupostos de la Generalitat per a l'exercici 2020, hi ha la dotació econòmica següent: en la línia de subvenció S5177 del capítol 4 de despeses està dotada amb 90.609.525,00 euros, destinada a finançar els eixos de treball 1 a 15 de despeses de naturalesa corrent, i la línia de subvenció S5185 del capítol 7 de despeses, dotada amb 2.700.000,00 euros, destinada a finançar els eixos 16 i 17 de despeses de naturalesa de capital.  
El Ple del Consell Territorial de Serveis Socials i del Sistema per a l'Autonomia i Atenció a la Dependència en sessió extraordinària de 18 de juny de 2020 va acordar establir una quantia mínima en 2020 per a cada comunitat autònoma i ciutat amb Estatut d'Autonomia equivalent a l'establida en 2019 per l'Ordre SCB/1060/2019, de 21 d'octubre, per la qual es va assignar a la Comunitat Valenciana un total de 01.541.637,38 ?. Aquest import mínim assignat es repartirà de la manera següent entre els diferents eixos d'aquesta convocatòria:  
  
Eixos Import inicial assignat en -  
a) Despeses de naturalesa corrent 89.135.074  
Eix 1. Infància i adolescència 950.000  
Eix 2. Persones joves 700.000  
Eix 3. Persones majors 1.700.000  
Eix 4. Famílies 300.000  
Eix 5. Igualtat de gènere i promoció dels drets   
de les dones 870.000  
Eix 6. Emergència social 1.200.000  
Eix 7. Inclusió social 2.580.000  
Eix 8. Igualtat de tracte, no discriminació i prevenció de delictes d'odi 170.000  
Eix 9. Persones amb diversitat funcional i/o discapacitat 2.470.000  
Eix 10. Persones amb drogodependència 400.000  
Eix 11. Persones amb VIH - SIDA 400.000  
Eix 12. Poble gitano 700.000  
Eix 13. Persones migrants 1.440.000  
Eix 14. Persones sense llar 1.140.000  
Eix 15. Intervenció del voluntariat 420.000  
b) Despeses de naturalesa de capital: 2.695,309.38  
Eix 16. Equipament 795.309,38  
Eix 17. Obres 1.900.000  
  
  
En el mateix Ple de la Comissió Territorial, es preveu un increment dels crèdits disponibles, com a conseqüència d'una transferència pressupostària de la Vicepresidència Segona i Ministeri de Drets Socials i Agenda 2030 per al finançament d'aquestes subvencions. Aquesta quantia addicional s'establirà en el ple de la comissió territorial corresponent.  
D'acord amb el que s'estableix en l'article 11.2.b del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'efectivitat de la quantia addicional màxima queda condicionada a la declaració de disponibilitat del crèdit com a conseqüència de les circumstàncies abans assenyalades i, si és el cas, prèvia aprovació de la modificació pressupostària procedent en un moment anterior a la resolució de la concessió de la subvenció.  
  
I de conformitat amb el que es preveu en l'article 26 de les ordres de bases d'aquestes subvencions, com a conseqüència d'aquesta generació de crèdit, la persona titular de la Direcció General d'Acció Comunitària i Barris Inclusius, prèvia a la concessió de la subvenció, establirà la quantia addicional màxima en la dotació econòmica d'aquesta convocatòria sense necessitat de nova convocatòria ni obrir nou termini de sol·licitud i acordarà la seua assignació final a cadascun dels eixos.  
La quantia addicional màxima es repartirà entre les dues línies de despesa de la forma següent:  
- Línia S5177 del capítol 4 de despeses: 74,27 % de la quantia addicional  
- Línia S5185 del capítol 7 de despeses: 25,73 % de la quantia addicional  
  
L'increment dels crèdits disponibles en la línia pressupostària S5177 del capítol 4 de despeses, es repartirà entre els eixos de despeses de naturalesa corrent de la forma següent:  
  
Eixos Percentatge sobre l'increment de la línia S5177  
Despeses de naturalesa corrent 100 %  
Eix 1. Infància i adolescència 6,29 %  
Eix 2. Persones joves 4,11 %  
Eix 3. Persones majors 5,31 %  
Eix 4. Famílies 2,10 %  
Eix 5. Igualtat de gènere i promoció dels drets de les dones 5,45 %  
Eix 6. Emergència social 5,45 %  
Eix 7. Inclusió social 21,38 %  
Eix 8. Igualtat de tracte, no discriminació i prevenció de delictes d'odi 1,47 %  
Eix 9. Persones amb diversitat funcional i/o discapacitat 8,39 %  
Eix 10. Persones amb drogodependència 2,73 %  
Eix 11. Persones amb VIH - SIDA 2,73 %  
Eix 12. Poble gitano 3,98 %  
Eix 13. Persones migrants 10,90 %  
Eix 14. Persones sense llar 16,77 %  
Eix 15. Intervenció del voluntariat 2,94 %  
  
  
L'increment dels crèdits disponibles en la línia pressupostària S5185 del capítol 7 de despeses, es repartirà entre els eixos de despeses de naturalesa de capital, de la forma següent:  
  
Eixos Percentatge sobre l'increment de la línia S5185  
b) Despeses de naturalesa de capital: 100 %  
Eix 16. Equipament 15,08 %  
Eix 17. Obres 84,92 %  
  
  
Els eixos a subvencionar en la convocatòria i els crèdits màxims assignats són:  
a) Despeses de naturalesa corrent:  
  
Grup I. Eixos dirigits a col·lectius genèrics  
  
Eix 1. Infància i adolescència  
Finalitat:  
a) Promoure el desenvolupament educatiu i sociosanitari de la infància i adolescència, fonamentalment a través d'activitats educatives, culturals, esportives i de temps lliure, com a eines de lluita contra la transmissió generacional de la pobresa, que fomenten hàbits de vida saludable, afavorisquen la participació infantil i la inclusió social.  
  
b) Promoció i divulgació dels drets de la infància.  
c) Estendre l'oferta de serveis que paren atenció socioeducativa a xiquets i xiquetes de fins a tres anys, contemplant un projecte socioeducatiu adequat, que possibiliten la inserció sociolaboral de les persones amb responsabilitats familiars afavorint la corresponsabilitat i usos de temps amb perspectiva de gènere.  
Així mateix, podran incloure's serveis destinats a donar suport directe a les famílies amb xiquetes i xiquets fins a 3 anys, relacionades amb pautes de criança, per a cobrir necessitats puntuals d'usos del temps i corresponsabilitat, espais de joc, de trobada familiar o serveis de respir, suport socioeducatiu a la primera infància en l'àmbit rural, atenció domiciliària i uns altres d'anàloga naturalesa.  
d) Promocionar, desenvolupar i implementar programes i projectes destinats a disminuir o eradicar la bretxa digital tant en àmbits rurals com en població infantil i adolescent en risc d'exclusió social, així com programes i projectes dirigits a l'ús responsable de xarxes socials.  
  
e) Prevenció, detecció i intervenció socioeducativa, sanitària i familiar del maltractament i de l'explotació infantil, així com la protecció contra l'explotació sexual i la tracta de menors d'edat.  
f) Promocionar, desenvolupar i implementar programes i projectes destinats a campanyes de sensibilització, programes i/o activitats dirigides cap a filles i fills víctimes de violència de gènere i adolescents víctimes de violència de gènere, així com programes i projectes mitjançant campanyes de sensibilització i/o activitats de prevenció de violència de gènere i foment de la igualtat.  
g) Promocionar, desenvolupar i implementar programes i projectes mitjançant campanyes de sensibilització i/o activitats de prevenció dirigides a xiquets, xiquetes i adolescents amb alguna discapacitat o diversitat funcional i/o salut mental de la infància i la joventut.  
h) Promocionar, desenvolupar i implementar programes i projectes mitjançant campanyes de sensibilització i/o activitats de prevenció sobre la necessitat de suport a xiquetes, xiquets i adolescents migrants sense referents familiars.  
i) Promocionar, desenvolupar i implementar programes i projectes mitjançant campanyes de sensibilització i/o activitats de prevenció sobre diferents dependències: joc, drogues, noves tecnologies, en l'àmbit de la infància i adolescència.  
Import inicial assignat: 950.000 ?.  
  
Eix 2. Persones joves  
Finalitat:  
a) Programes dirigits a afavorir en la joventut valors de solidaritat i d'altruisme com a mitjà per a aconseguir una societat més justa, especialment amb els/les joves en situació desfavorida o en risc d'exclusió social.  
b) Desenvolupar accions preventives de totes les formes de violència i xenofòbia, conductes antisocials i discriminació de les persones per raó de sexe, origen ètnic, nacionalitat, creences religioses, orientació o identitat sexual o qualsevol altra condició o circumstància personal o social.  
c) Promoure programes d'orientació, formació, accés a l'ocupació, que permeten dotar aquesta població de les eines i recursos necessaris per a la seua correcta inserció social i laboral.  
d) Promoure la integració laboral i social de les persones joves tutelades o extutelades de la Generalitat, i facilitar-les els mitjans, aptituds i habilitats necessàries per a desenvolupar la seua autonomia personal.  
e) Foment de l'educació no formal per a la integració social dels/de les joves, amb actuacions encaminades a realitzar programes d'educació per a la salut i mediambiental, educació viària per a la prevenció d'accidents de trànsit entre els/les joves i alertar sobre les addiccions vinculades a xarxes socials i jocs en línia.  
f) Desenvolupar entre la joventut actituds de prevenció davant els riscos contra la salut, el consum responsable i els hàbits saludables d'alimentació, la pràctica esportiva, i les activitats lúdiques, d'oci i ocupació del temps lliure.  
Import inicial assignat: 700.000 ?.  
  
Eix 3. Persones majors  
Finalitat:  
a) Prestar una atenció integral a les persones majors mitjançant programes que fomenten l'envelliment actiu, la promoció de l'autonomia personal i la prevenció de la dependència, facilitant la seua permanència en el mateix domicili i entorn social i familiar.  
b) Serveis de suport i formació a familiars i persones cuidadores de persones majors les necessitats de les quals no estiguen sent ateses en aquests moments per altres recursos públics.   
c) Servei d'acompanyament a realitzar diverses gestions als serveis públics, o d'una altra índole, així com a l'atenció i acompanyament a la soledat no desitjada.  
d) Foment i convivència de pràctiques i experiències intergeneracionals.  
Import inicial assignat: 1.700.000 ?.  
  
Eix 4. Famílies  
Finalitat:  
a) Enfortir la capacitat i la responsabilitat familiar i comunitària per a millorar les condicions de salut, promovent estils de vida familiars saludables i facilitant a les persones que exerceixen responsabilitats parentals pautes de criança positiva des de la coresponsabilitat, en un entorn no violent i en el marc de la igualtat en la diversitat.  
  
b) Facilitar pautes i recursos a les famílies que s'enfronten a situacions de conflictivitat generada per les interaccions entre els seus membres, que contribuïsquen a previndre situacions de risc o reduir els efectes negatius sobre la seua salut. Prioritàriament famílies en situació de vulnerabilitat i empobriment.  
c) Actuacions d'intervenció orientades a facilitar la inserció laboral en famílies que es troben en situació d'especial dificultat (famílies en situació d'exclusió social, en situació de risc, especialment nombroses, famílies monoparentals i educadores)  
d) Defensa i promoció dels diferents tipus de famílies determinada per la seua estructura i composició (nombroses, monoparentals, homoparentals, etc.): atenció social, psicològica i jurídica, cerca de beneficis, accions de promoció i visibilitat i adquisició de recursos de resolució de conflictes i apoderament.  
e) Intervenció específica amb famílies en situació de vulnerabilitat per a atendre les necessitats de la crisi social i econòmica produïda per la crisi sanitària de la Covid-19  
No seran objecte de subvenció aquells projectes que guarden relació amb programes d'intervenció social, salut mental, educativa, sanitària, penitenciària, etc.; l'objecte d'atenció del qual estiga determinat per la situació o circumstància individual d'alguna de les persones que componguen la unitat familiar.  
Import inicial assignat: 300.000 ?.  
  
Eix 5. Igualtat de gènere i promoció dels drets de les dones  
Finalitat:  
a) Prevenció de conductes discriminatòries per raó de gènere, formació a professionals, així com programes d'educació afectiva i sexual entre dones i homes.  
b) Atenció a les dones en situació d'exclusió social, el seu acompanyament per a la inclusió i inserció sociolaboral, així com la participació cultural de dones en exclusió.  
c) Promoció sociolaboral de les dones, especialment les que es troben en situacions de més vulnerabilitat  
d) Foment de les organitzacions de dones.  
e) Prevenció de la violència de gènere i protecció de les víctimes i les seues filles i fills.  
f) Prevenció de les agressions sexuals.  
g) Atenció de les víctimes de les agressions sexuals.  
h) Combatre i previndre el tràfic de dones i xiquetes amb finalitats d'explotació sexual.  
i) Atenció a dones i xiquetes víctimes de tràfic amb finalitats d'explotació sexual.  
j) Promoure l'eradicació de la prostitució i qualsevol altra forma d'explotació sexual de les dones i de les xiquetes.  
k) Prevenció, detecció i intervenció de matrimonis forçats.  
l) Prevenció, detecció i intervenció educativa i sociosanitària de mutilació genital femenina, entre altres.  
Import inicial assignat: 870.000 ?.  
  
Eix 6. Emergència social  
Finalitat:  
Promoure la inclusió social mitjançant la cobertura de les necessitats bàsiques, urgents i puntuals de les persones en situació de pobresa i vulnerabilitat per a garantir la seua inserció social.  
Intervenció específica amb aquest col·lectiu davant la situació de vulnerabilitat per a atendre les necessitats de la crisi social i econòmica produïda per la crisi sanitària de la COVID-19  
Els programes subvencionables hauran d'anar destinats a la població que es troba en exclusió social. Aquestes ajudes no podran destinar-se al lliurament de quantitats dineràries directament a la persona beneficiària, excepte en els pagaments de les mensualitats de lloguer i despeses de subministraments de l'habitatge de la persona usuària (llum, aigua, telèfon i gas), ni podran finançar els serveis o el pagament de les quotes de l'entitat que proporciona l'ajuda.  
Import inicial assignat: 1.200.000 ?.  
  
Eix 7. Inclusió social  
Finalitat:  
a) Millora de l'ocupabilitat i la inserció laboral de persones en situació o en risc d'exclusió, que no accedeixen a les accions formatives o al mercat de treball normalitzats, i donar prioritat a totes aquelles persones perceptores de Renda Valenciana d'Inclusió i als projectes que incloguen la complementarietat amb els itineraris establits en els plans d'inclusió elaborats per les entitats locals.  
b) Promoure la integració sociolaboral de les persones desocupades de llarga duració mitjançant el disseny i realització d'accions integrals d'orientació laboral i itineraris personalitzats d'inserció laboral.  
c) Fomentar la integració sociolaboral, mitjançant programes per a garantir l'alternativa habitacional i la participació en l'àmbit comunitari de les persones transsexuals.  
d) Millorar la inclusió social d'altres col·lectius no recollits específicament en un altre eix (població LGTBI?)  
e) Rehabilitació, emancipació i inclusió sociolaboral de persones exrecluses.  
f) Acolliment, normalització i inserció social i laboral de persones exrecluses mitjançant la promoció de l'autonomia i desenvolupament personal.  
g) Intervenció específica amb persones en situació o en risc d'exclusió davant la situació de vulnerabilitat per a atendre les necessitats de la crisi social i econòmica produïda per la crisi sanitària de la COVID-19  
Import inicial assignat: 2.580.000 ?.  
  
Eix 8. Igualtat de tracte, no discriminació i prevenció de delictes d'odi  
Finalitat:  
a) Sensibilitzar al conjunt de la societat sobre el dret, i l'obligació, a la igualtat de tracte i no discriminació de les persones per raó de sexe, nacionalitat, origen racial o ètnic, edat, orientació sexual, identitat i expressió de gènere, grup familiar, desenvolupament sexual, diversitat funcional o discapacitat, religió o creences, idees polítiques, pobresa, llengua, cultura, malaltia, estètica o cos.  
b) Atendre, assessorar i acompanyar les persones que puguen ser objecte de discriminació per raó de sexe, nacionalitat, origen racial o ètnic, edat, orientació sexual, identitat i expressió de gènere, grup familiar, desenvolupament sexual, diversitat funcional o discapacitat, religió o creences, idees polítiques, pobresa, llengua, cultura, malaltia, estètica o cos., així com les víctimes de delictes d'odi i intolerància, inclosos els de discurs d'odi.  
Import inicial assignat: 170.000 ?.  
  
  
Grup II. Eixos dirigits a col·lectius específics  
  
Eix 9. Persones amb diversitat funcional i/o discapacitat  
Finalitat:  
a) Millorar la qualitat de vida, autonomia personal i la inclusió social de les persones amb diversitat funcional i/o amb problemes de salut mental afavorint la seua permanència en l'entorn en què desenvolupen el seu projecte vital.  
b) Suport i descans per a les famílies cuidadores que tenen a càrrec seu persones amb diversitat funcional i/o amb problemes de salut mental, afavorint la seua permanència en el domicili familiar.   
c) Promoure l'accés a serveis de formació i orientació professionals a l'ocupació ordinària i no ordinària (ocupació amb suport).  
d) Lluita contra l'estigmatització de les persones amb malaltia mental.  
Import inicial assignat: 2.470.000 ?.  
  
Eix 10. Persones amb drogodependència  
Finalitat:  
a) Promoure el disseny i desenvolupament de programes i activitats de prevenció del consum de drogues o altres trastorns addictius, en els diferents àmbits d'actuació de la prevenció.  
b) Reforçar l'atenció des dels centres i serveis de drogodependències per a una millor rehabilitació i reinserció laboral de persones malaltes amb problemes d'addiccions.  
Import inicial assignat: 400.000 ?.  
  
Eix 11. Persones amb VIH - SIDA   
Finalitat:  
a) Donar continuïtat als programes d'atenció sociosanitària a persones amb VIH - SIDA.  
b) Millora de l'ocupabilitat i la inserció sociolaboral de les persones amb VIH - SIDA.  
Import inicial assignat: 400.000 ?.  
  
Eix 12. Poble gitano  
Finalitat:  
a) Intervenció en l'àmbit educatiu i familiar: escoles de famílies i foment de la participació en les AMPAS; suport a l'èxit escolar de xiquetes, xiquets, adolescents i joves gitanes i gitanos, incloent-hi el treball col·laboratiu amb els centres educatius.  
b) Promoció de la salut: foment de la salut i hàbits de vida saludables, especialment en la infància i la joventut, i de la promoció de l'ús dels serveis preventius de salut pública; formació per a la mediació i acompanyament entre iguals, especialment dones, per a la millora de la salut de la població gitana i la resolució de conflictes.  
  
c) Promoció de la inserció sociolaboral: formació per a la cerca d'ocupació i accés a la formació professional, especialment en la joventut; accions per a la millora de competències  
i en el desenvolupament de l'ocupació autònoma.  
d) Intervenció en l'àmbit comunitari: accions per a la millora de la convivència en els barris inclusius i per a la promoció de la participació de la població gitana; accions de sensibilització i visibilització de la realitat del poble gitano; i accions per a afavorir la participació en la vida social de la població gitana.  
e) Intervenció específica amb població gitana en situació de vulnerabilitat per a atendre les necessitats de la crisi social i econòmica produïda per la crisi sanitària de la Covid-19.  
Import inicial assignat: 700.000 ?.  
  
Eix 13. Persones migrants  
Finalitat:  
a) Realització de programes que fomenten la integració sociolaboral, la reagrupació familiar, els processos d'acolliment i inclusió de les persones migrants, sol·licitants d'asil i altres persones amb protecció internacional, en situació de vulnerabilitat, així com assistència a les persones emigrants espanyoles que retornen al nostre país per a facilitar-los el seu reingrés en la societat espanyola, i prioritzar les persones perceptores de Renda Valenciana d'Inclusió.  
b) Intervenció específica amb població migrant per a atendre les necessitats de la crisi social i econòmica produïda per la crisi sanitària de la Covid-19.  
Import inicial assignat: 1.440.000 ?.  
  
Eix 14. Persones sense llar  
Finalitat:   
a) Promoure projectes de sensibilització, col·laboració veïnal i ciutadania activa, dirigits a les persones sense llar.  
b) Prevenció, detecció i intervenció psicosocial de les persones sense llar.  
c) Promocionar, desenvolupar i implementar projectes destinats a disminuir o eradicar les situacions de desprotecció d'aquest col·lectiu.  
d) Establir estratègies de caràcter integral per a afavorir la rehabilitació i la progressiva inclusió social de persones sense llar.  
e) Millora de l'ocupabilitat i la integració sociolaboral d'aquest col·lectiu, mitjançant el disseny i la realització d'accions integrals d'orientació laboral i itineraris personalitzats d'inserció laboral, i donar preferència a les persones perceptores de Renda Valenciana d'Inclusió.  
  
f) Intervenció específica amb persones sense llar per a atendre les necessitats de la crisi social i econòmica produïda per la crisi sanitària de la Covid-19.  
Import inicial assignat: 1.140.000 ?.  
  
Eix 15. Intervenció del voluntariat  
Finalitat:  
Sensibilització, formació i suport a la intervenció mitjançant persones voluntàries en qualssevol dels eixos recollits en aquesta convocatòria, amb excepció de l'eix d'obres i inversions.  
Donar suport a actuacions de voluntariat en l'atenció a les necessitats de la crisi social i econòmica produïda per la crisi sanitària de la Covid-19.  
Import inicial assignat: 420.000 ?.  
  
  
b) Despeses de naturalesa de capital  
  
Eix 16. Equipament  
Finalitat:  
a) Facilitar l'adquisició d'elements de l'immobilitzat, diferent de terrenys i edificis, afectes a l'activitat subvencionada: maquinària, mobiliari, material informàtic, elements de transport adaptat i un altre equipament.  
b) Equipament dels centres i unitats d'atenció dirigit a col·lectius destinataris dels programes.  
c) Equipaments relacionats amb l'execució dels programes recollits en l'article 4 de l'Ordre 8/2019, de 7 de setembre, de la Vicepresidència i Conselleria d'Igualtat i Polítiques Inclusives.  
Import inicial assignat: 795.309,38 ?.  
  
Eix 17. Obres  
Finalitat:  
a) Obres de primer establiment, nova construcció, reforma i gran reparació dels edificis en els quals es desenvolupen les activitats pròpies dels programes.  
b) Terminació d'obres en les quals s'haja finançat en convocatòries anteriors alguna fase d'execució ja finalitzada, així com les obres d'adaptació i rehabilitació de centres de serveis socials.  
c) Realització d'obres relacionades amb l'execució dels programes establits en l'article 4 de l'Ordre 8/2019, de 7 de setembre de la Vicepresidència i Conselleria d'Igualtat i Polítiques Inclusives.  
Import inicial assignat: 1.900.000 ?.  
  
Els eixos pertanyents a despeses de naturalesa corrent, que abasten els eixos 1 al 15 es finançaran a càrrec de la línia de subvenció S5177 del capítol 4 de despeses. En cas que en algun dels eixos finançats amb la línia de subvenció S5177 no s'esgote el crèdit assignat, l'import sobrant es repartirà proporcionalment entre els eixos restants finançats amb aquesta línia de subvenció fins a esgotar la línia.  
Els eixos pertanyents a despeses de naturalesa de capital, que es corresponen amb els eixos 16 i 17 es finançaran exclusivament a càrrec de la línia de subvenció S5185 del capítol 7 de despeses. En cas que en algun dels eixos finançats amb la línia de subvenció S5185 no s'esgote el crèdit assignat, l'import sobrant se li assignarà a l'altre eix.  
  
No es podrà repartir crèdit sobrant entre eixos de diferent naturalesa de despesa.  
  
Tercer. Entitats beneficiàries  
Podran ser beneficiàries les entitats que complisquen amb els requisits indicats en l'article 3 de l'Ordre 8/2019.  
  
Quart. Requisits dels programes a finançar  
Podran ser objecte de finançament els programes que complisquen amb els requisits indicats en l'article 5 de l'Ordre 8/2019.  
  
Cinqué. Sol·licitud i termini de presentació  
1. Termini de presentació de les sol·licituds  
El termini de presentació de les sol·licituds començarà l'endemà de la publicació de la present resolució en el Diari Oficial de la Generalitat Valenciana i finalitzarà el dia 15 de setembre de 2020 inclusivament.  
  
2. Sol·licitud.  
a) Model i presentació de sol·licituds  
De conformitat amb el que es preveu en la disposició addicional primera de l'Ordre 8/2019, les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o de la persona que la represente.  
La sol·licitud telemàtica està accessible en la seu electrònica de la Generalitat, https://sede.gva.es i constarà d'una part general (comuna per a totes les sol·licituds de subvenció a la Generalitat) i d'una part específica corresponent a aquesta convocatòria.  
Les sol·licituds hauran de complir les condicions establides en l'article 8 de l'Ordre 8/2019.  
I. Es presentarà una sol·licitud telemàtica per cada entitat sol·licitant. En el cas d'una agrupació d'entitats sense personalitat jurídica, la sol·licitud realitzada per l'entitat representant es considera realitzada per l'agrupació a la qual representa.  
II. En aquesta sol·licitud l'entitat sol·licitarà el finançament dels seus programes i vincularà cadascun d'aquests a l'eix que considere oportú, sense perjudici del que s'estableix en l'apartat 3 de l'article 5 de l'Ordre 8/2019, pel qual, els programes als col·lectius dels quals es dirigeix la seua actuació pertanguen a algun dels col·lectius específics recollits en els eixos del grup II, hauran de presentar-se al seu corresponent eix del grup II.  
III. Cada programa presentat sol podrà estar vinculat a un eix de treball, i no es podrà sol·licitar en un sol programa pertanyent als eixos de transferència de capital diverses inversions que correspondrien a programes diferents. En l'eix 17 d'obres sol s'admetrà una obra per programa.  
  
IV. S'emplenarà un formulari de sol·licitud d'ajuda normalitzat que indicarà les dades bàsiques referents a la subvenció que se sol·licita, entitat sol·licitant i la seua persona representant legal, incloent-hi el número de compte bancari. En aquesta sol·licitud inclourà l'autorització per a l'accés a la Plataforma Autonòmica d'Interoperabilitat i la declaració de no estar incurs en les prohibicions previstes en l'article 13 de la Llei 38/2003, general de subvencions.  
V. S'emplenarà un formulari normalitzat amb informació addicional de l'entitat sol·licitant, i on s'indicarà el nombre total de programes sol·licitats, així com la relació de programes amb la seua vinculació a l'eix corresponent.  
VI. Cada entitat sol·licitant podrà presentar un màxim de 15 programes per cada eix.  
VII. En tot cas, el nombre màxim de programes sol·licitats per cada entitat sol·licitant en aquesta convocatòria serà de 30 programes.  
  
  
b) Documentació  
A la sol·licitud telemàtica, s'adjuntaran necessàriament els documents que a continuació s'indiquen:  
1r. Memòria explicativa de l'entitat (d'acord amb el model establit en l'annex II).  
2n. Una memòria explicativa per cada programa sol·licitat (d'acord amb el model establit en l'annex III per a programes corresponents als eixos 1 al 15, annex IV, per a programes corresponents a l'eix 16 d'equipament, i annex V per a programes corresponents a l'eix 17 d'obres.  
  
3r. Model de domiciliació bancària (d'acord amb el model establit en l'annex).  
4t. Documentació detallada en l'apartat 3 de l'article 8 de l'Ordre 8/2019.  
5é. Llista dels programes que se sol·liciten. Únicament en el cas que se sol·licite subvenció per a més de 15 programes, s'haurà d'emplenar l'annex I amb la llista dels programes 16 a l'últim.  
6é. En el cas de programes que siguen executats per diverses entitats, es presentarà per cada programa un full de càlcul en format Excel o LibreOffice, en el qual s'especificaran els imports i percentatges de participació de les entitats executants. Aquest full de càlcul estarà disponible per a la seua descàrrega en la web de la Direcció General d'Acció Comunitària i Barris Inclusius: http://www.inclusio.gva.es/es/web/integracion-inclusionsocial-cooperacion/irpf  
7é. En el cas de programes que afecten els eixos següents, hauran de presentar-se els documents acreditatius corresponents:  
  
Programes de l'eix 2:  
Acreditació d'estar inscrites en el cens d'associacions juvenils i entitats prestadores de serveis a la joventut en la Comunitat Valenciana o acreditació com a entitat membre del Consell Valencià de la Joventut.  
  
  
Programes de l'eix 15:  
Acreditació d'estar inscrita en la secció quarta del Registre Autonòmic d'Associacions de la Comunitat Valenciana, creat pel Decret 181/2002, de 5 de novembre, del Govern Valencià, en la data de finalització del termini de presentació de sol·licituds.  
  
Programa de l'eix 16:  
I. Per a inversions de menys de 15.000 - hauran de presentar pressupost de la inversió.  
II. Per a inversions en equipament a partir de 15.000 - hauran de presentar 3 pressupostos.  
III. Programes d'eix 17:  
IV. Per a inversions de menys de 40.000 - hauran de presentar pressupost de la inversió.  
V. Per a inversions en obres a partir de 40.000 - hauran de presentar 3 pressupostos.  
  
8é. En cas de declarar en els formularis estar en possessió d'algun certificat de qualitat en vigor, auditoria de comptes, pla d'igualtat o acords de col·laboració amb els serveis socials municipals, s'haurà d'aportar en la sol·licitud la documentació corresponent que ho acredite.  
  
En el cas que hi haja documentació que haguera sigut aportada en anteriors convocatòries dirigides a la realització de programes d'interés general per a atendre finalitats de caràcter social a càrrec de l'assignació tributària del 0,7 per 100 de l'Impost sobre la Renda de les Persones Físiques a la Comunitat Valenciana, i no haguera patit cap variació, bastarà el certificat de la persona representant legal de l'entitat acreditativa que no s'ha produït cap canvi en la documentació a data de presentació de la sol·licitud.  
  
Sisé. Instrucció i proposta de resolució del procediment  
Conforme al que es preveu en l'article 6 de l'Ordre 8/2019, serà competent per a l'ordenació i instrucció del procediment la Direcció General d'Acció Comunitària i Barris Inclusius.  
De conformitat amb el que s'estableix en l'article 43 de la Llei 39/2015, d'1 d'octubre, del procediment administratiu comú de les administracions públiques, durant la instrucció de l'expedient, es podrà requerir de manera telemàtica l'esmena de la documentació presentada a través de la plataforma bústia del ciutadà.  
La Comissió d'Avaluació d'acord amb el que s'estableix en l'article 7 de l'Ordre 8/2019 formularà la proposta de resolució que contindrà:  
  
1. Sol·licituds de subvenció de programes que han resultat inadmeses, per la causa indicada en cada cas, i resulten excloses del procés de valoració.  
2. Resultat de la valoració de les entitats.  
3. Resultat de la valoració dels programes.  
4. Programes subvencionats i quantia de l'ajuda.  
5. Programes no subvencionables, amb la seua causa.  
La Comissió d'Avaluació elevarà la proposta de subvenció a la Direcció General d'Acció Comunitària i Barris Inclusius.  
  
Seté. Criteris de valoració  
Els criteris objectius de valoració de les sol·licituds presentades són els establits en l'article 10, 11 i 12 de l'Ordre 8/2019.  
  
Huité. Despeses subvencionables  
Són subvencionables aquelles despeses que de manera indubtable responguen a la naturalesa de l'activitat subvencionada i que resulten estrictament necessaris, i que s'efectuen durant l'any 2021, i s'abonen amb anterioritat a la finalització del termini de presentació de la justificació.  
En tot cas, les despeses subvencionables s'ajustaran al que es disposa en l'article 22 de l'Ordre 8/2019.  
  
Nové. Quantia de les ajudes  
La quantia de les ajudes es determinarà en aplicació del disposat en l'article 14 d'Ordre 8/2019.  
  
Deu. Resolució i recursos contra aquesta   
El termini màxim per a resoldre i publicar la resolució d'aquest procediment serà de sis mesos, a partir de la publicació en el DOGV d'aquesta resolució de convocatòria. Transcorregut el termini abans esmentat sense que s'haguera publicat, les entitats interessades podran entendre desestimades les seues sol·licituds per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
  
La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana i en la pàgina web d'Inclusió Social http://www.inclusio.gva.es/ca/web/integracion-inclusionsocial-cooperacion d'acord amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
La Direcció General d'Acció Comunitària i Barris Inclusius és l'òrgan competent per a la resolució del procediment per delegació de la vicepresidenta del Consell i consellera d'Igualtat i Polítiques Inclusives. La seua resolució posa fi a la via administrativa.  
Contra aquesta resolució, de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, es podrà interposar, potestativament, recurs de reposició en el termini d'un mes, o, directament, recurs contenciós administratiu, en el termini de dos mesos a comptar des de l'endemà de la seua publicació de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Onze. Règim de deslliuraments de pagament  
Es realitzarà d'acord amb el que s'estableix en l'article 44.1.f de la Llei 10/2019, de 27 de desembre, de pressupostos de la Generalitat per a l'exercici 2020, i es lliurarà un 100 per 100 de l'import concedit en el moment de la concessió.  
Respecte de tots els programes objecte de subvenció, s'haurà de presentar la documentació, annexos i memòries d'actuació justificativa abans de l'1 d'abril de 2022.  
  
Dotze. Memòria adaptada  
En el cas que la quantia de l'ajuda atorgada a un programa siga inferior al 50 % de la quantia sol·licitada, s'instarà les corresponents entitats perquè en un termini no inferior a 10 dies hàbils, presenten una adaptació de la memòria explicativa dels seus programes i ajusten els compromisos i condicions a la subvenció. Totes les entitats instades hauran de presentar la seua memòria adaptada, encara que no es modifiquen les activitats inicialment previstes en la seua execució i es tracte solament d'un ajust pressupostari.  
En qualsevol cas, la memòria adaptada haurà de respectar l'objecte, condicions i finalitat de la subvenció, així com els requisits i criteris de valoració establits en l'Ordre 8/2019 i en aquesta convocatòria.  
  
  
Tretze. Justificació de les despeses  
La justificació s'ajustarà al regulat en l'article 23 de l'Ordre 8/2019.  
  
  
Catorze. Logotip  
Les entitats que resulten subvencionades hauran d'incorporar de manera visible en el material que s'utilitze el logotip que figura en l'annex B d'aquesta resolució, a l'efecte de difusió dels programes finançats.  
  
Contra aquesta resolució, que posa fi a la via administrativa, podrà interposar-se recurs potestatiu de reposició en el termini d'un mes comptat des de l'endemà de la seua publicació, d'acord amb el que es disposa en la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, a comptar des de l'endemà de la seua publicació, d'acord amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen presentar qualsevol altre que estimen pertinent.  
  
  
València, 27 de juliol de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.